LIETUVOS RESPUBLIKOS ŪKIO MINISTRO

ĮSAKYMAS

Dėl Ūkio ministro 2009 m. lapkričio 18 d. įsakymo Nr. 4-589 „DĖL PAVYZDINĖS UŽDAROSIOS AKCINĖS BENDROVĖS steigimo akto formOS, PAVYZDINIŲ UŽDAROSIOS AKCINĖS BENDROVĖS ĮSTATŲ IR PAVYZDINĖS UŽDAROSIOS AKCINĖS BENDROVĖS STEIGIMO AKTO FORMOS IR PAVYZDINIŲ UŽDAROSIOS AKCINĖS BENDROVĖS ĮSTATŲ PILDYMO REKOMENDACIJŲ PATVIRTINIMO“ pakeitimo

2010 m. rugsėjo 27 d. Nr. 4-726

Vilnius

1. Pakeičiu Lietuvos Respublikos ūkio ministro 2009 m. lapkričio 18 d. įsakymą Nr. 4-589 „Dėl pavyzdinės uždarosios akcinės bendrovės steigimo akto formos, pavyzdinių uždarosios akcinės bendrovės įstatų ir pavyzdinės uždarosios akcinės bendrovės steigimo akto formos ir pavyzdinių uždarosios akcinės bendrovės įstatų pildymo rekomendacijų patvirtinimo“ (Žin., 2009, Nr. 138-6083; 2010, Nr. 9-435, Nr. 92-4873):

1.1. išdėstau nauja redakcija nurodytuoju įsakymu patvirtintą pavyzdinę uždarosios akcinės bendrovės steigimo akto formą (pridedama);

1.2. išdėstau nauja redakcija nurodytuoju įsakymu patvirtintus pavyzdinius uždarosios akcinės bendrovės įstatus (pridedama);

1.3. išdėstau nauja redakcija nurodytuoju įsakymu patvirtintas pavyzdinių uždarosios akcinės bendrovės įstatų pildymo rekomendacijas (pridedama).

2. Nustatau, kad šis įsakymas įsigalioja 2010 m. spalio 1 dieną.

Ūkio ministras	Dainius Kreivys

SUDERINTA

Lietuvos Respublikos teisingumo ministras

Remigijus Šimašius

2010-09-21

forma patvirtinta

Lietuvos Respublikos ūkio ministro

2009 m. lapkričio 18 d.

įsakymu Nr. 4-589

(Lietuvos Respublikos ūkio ministro

2010 m. rugsėjo 27 d.

įsakymo Nr. 4-726 redakcija)

___________________________________________________________________________

(uždarosios akcinės bendrovės pavadinimas)

STEIGIMO AKTAS

20___ m. ___________ ___ d.

__________________

(sudarymo vieta)

I. Steigėjas

1. ________________________________________________________________________

(fizinio asmens vardas, pavardė, asmens kodas, gyvenamoji vieta; juridinio asmens pavadinimas, teisinė forma, kodas, buveinė, registras,

__________________________________________________________________________

kuriame kaupiami ir saugomi duomenys apie šį asmenį, juridinio asmens atstovo vardas, pavardė, asmens kodas, gyvenamoji vieta)

(toliau – Steigėjas), vadovaudamasis Lietuvos Respublikos civiliniu kodeksu, Lietuvos Respublikos akcinių bendrovių įstatymu (toliau – Akcinių bendrovių įstatymas) ir kitais Lietuvos Respublikos teisės aktais, steigia ribotos civilinės atsakomybės privatųjį juridinį asmenį – uždarąją akcinę bendrovę (toliau – Bendrovė) ir sudaro šį Bendrovės steigimo aktą (toliau – Aktas).

II. Steigiamos Bendrovės pavadinimas ir Buveinė

2. Bendrovės pavadinimas –________________________________________________

(uždarosios akcinės bendrovės pavadinimas)

3. Bendrovės buveinė –	, Lietuvos Respublika.

(adresas)

III. Steigiamos Bendrovės atstovas, jo teisės ir pareigos

4. Steigimo metu Bendrovei atstovauja ______________________________________

(vardas, pavardė, asmens kodas, gyvenamoji vieta;

juridinio asmens pavadinimas, teisinė forma, kodas, buveinė, registras, kuriame kaupiami ir saugomi duomenys apie šį asmenį,

_	(toliau – Atstovas).

Juridinio asmens atstovo vardas, pavardė, asmens kodas, gyvenamoji vieta)

5. Atstovo pareigos:

1) atidaryti steigiamos Bendrovės kaupiamąją sąskaitą banke;

2) parengti Bendrovės įstatus;

3) atlikti kitus su Bendrovės steigimu susijusius veiksmus;

4) per 7 dienas nuo Bendrovės įregistravimo Juridinių asmenų registre dokumentus, sudarytus steigiamos Bendrovės vardu, bei su Bendrovės steigimu susijusius dokumentus perduoti Bendrovės vadovui perdavimo aktu.

6. Atstovas turi teisę sudaryti sandorius steigiamos Bendrovės vardu, nurodydamas, kad sandoris sudaromas steigiamos Bendrovės vardu ir dėl jos interesų. Steigiamos Bendrovės vardu sudaryti sandoriai po Bendrovės įregistravimo, kai juos patvirtina

_	, tampa Bendrovės sandoriais.

(akcininkas; vadovas)

IV. Bendrovės įstatinis kapitalas, akcijos nominali vertė, emisijos kaina, Akcijų skaičius

7. Bendrovės įstatinis kapitalas –	( ) litų (-ai).
(skaičius)	(skaičius žodžiais)
8. Akcijos nominali vertė –	( ) litų (-ai; -as).
(skaičius)	(skaičius žodžiais)
9. Akcijos emisijos kaina –	( ) litų (-ai; -as).
(skaičius)	(skaičius žodžiais)
10. Akcijų skaičius –	( ) vienetų (-ai).
(skaičius)	(skaičius žodžiais)
11. Visos Bendrovės akcijos yra paprastosios vardinės.

V. Bendrovės akcijų apmokėjimo tvarka ir terminai, akcijų suteikiamos teisės

12. Šis Aktas yra kartu ir Bendrovės akcijų pasirašymo sutartis.

13. Steigėjas pasirašo visas steigiamos Bendrovės akcijas. Už pasirašytas Bendrovės akcijas Steigėjas įsipareigoja apmokėti

( )	litų (-us; -ą).
(skaičius)	(skaičius žodžiais)

14. Visas pasirašytas Bendrovės akcijas Steigėjas apmoka tokia tvarka:

14.1. pradinis įnašas –	( )	litų (-ai; -as)
(skaičius)	(skaičius žodžiais)
mokamas pinigais į Bendrovės kaupiamąją sąskaitą ne vėliau kaip iki	____________;
(data)
14.2. likusi dalis už pasirašytas akcijas –	( )
(skaičius)	(skaičius žodžiais)
litų (-ai; -as) mokama pinigais ne vėliau kaip iki	.
(data)

15. Iki Bendrovės įregistravimo Steigėjas neturi teisės perleisti akcijų kitiems asmenims.

16. Apmokėjęs visas pasirašytas akcijas, Steigėjas įgyja į jas nuosavybės teisę.

VI. BENDROVĖS VADOVAS

17. Bendrovės vadovas (-ė) – __________________________________________________

(vardas, pavardė, asmens kodas, gyvenamoji vieta)

_	.

VII. Bendrovės steigimo išlaidų kompensavimas ir atlyginimas už steigimą

18. Bendrovės steigimo metu Bendrovės steigimo išlaidas apmoka Atstovas. Atlyginimas Atstovui už Bendrovės steigimą ____________________________________________

(mokamas; nemokamas)

19. Ne vėliau kaip per	dienų (-as; -ą) nuo Bendrovės įregistravimo

(skaičius)

Juridinių asmenų registre Bendrovė kompensuoja visas Atstovo patirtas steigimo išlaidas pagal steigimo išlaidas patvirtinančius dokumentus.

VIII. įnašų grąžinimo tvarka Bendrovės neįregistravimo atveju

20. Jeigu Bendrovė neįregistruojama, Steigėjas atsiima visą už pasirašytas akcijas sumokėtą sumą, esančią Bendrovės kaupiamojoje sąskaitoje.

IX. Baigiamosios nuostatos

21. Šis Aktas įsigalioja nuo jo sudarymo dienos.

22. Šis Aktas sudarytas ______________________________________________________

_______________________________________________________________________

(skaičius) (skaičius žodžiais) vienodą juridinę galią turinčiais (-ių) egzemplioriais (-ių); elektroniniu būdu)

_______________________	____________	_____________

(Steigėjas; įgaliotas asmuo)	(parašas)	(vardas, pavardė)

_________________

PATVIRTINTA

Lietuvos Respublikos ūkio ministro

2009 m. lapkričio 18 d.

įsakymu Nr. 4-589

(Lietuvos Respublikos ūkio ministro

2010 m. rugsėjo 27 d.

įsakymo Nr. 4-726 redakcija)

________________________________________________________________________________________

(uždarosios akcinės bendrovės pavadinimas)

ĮSTATAI

I. Bendrosios nuostatos

1.	(toliau – Bendrovė) yra ribotos civilinės

(uždarosios akcinės bendrovės pavadinimas)

atsakomybės privatusis juridinis asmuo, kuris savo veikloje vadovaujasi Lietuvos Respublikos civiliniu kodeksu, Lietuvos Respublikos akcinių bendrovių įstatymu (toliau – Akcinių bendrovių įstatymas), kitais Lietuvos Respublikos teisės aktais, taip pat šiais įstatais.

2. Bendrovės teisinė forma – uždaroji akcinė bendrovė.

3. Bendrovės veiklos laikotarpis – _____________________________________________

(neribotas; laiko riba)

4. Bendrovės finansiniai metai – ____________________ –

(pradžia)	(pabaiga)

II. Bendrovės veiklos tikslai ir objektas

5. Bendrovės veiklos tikslai: _________________________________________________

(tikslai, nurodant veiklos objektą)

Bendrovė gali užsiimti bet kokia kita veikla, kuri neprieštarauja Lietuvos Respublikos teisės aktams.

III. Bendrovės įstatinis kapitalas, akcijos nominali vertė, akcijų skaičius ir suteikiamos teisės

6. Bendrovės įstatinis kapitalas yra	( ) litų (-ai).
(skaičius)	(skaičius žodžiais)
7. Bendrovės įstatinis kapitalas padalytas į	( )
(skaičius)	(skaičius žodžiais)
paprastųjų (-ąsias) vardinių (-es) akcijų (-as).
8. Bendrovės akcijos nominali vertė yra	( ) litų (-ai; -as).
(skaičius)	(skaičius žodžiais)

9. Bendrovės akcijos yra

(nematerialios; materialios – išduodamos materialios akcijos; materialios – išduodami akcijų sertifikatai)

10. Kiekviena visiškai apmokėta akcija ją turinčiam akcininkui Bendrovės visuotiniame akcininkų susirinkime suteikia vieną balsą.

11. Bendrovės akcininkų teises ir pareigas nustato Akcinių bendrovių įstatymas ir kiti Lietuvos Respublikos įstatymai.

IV. Bendrovės valdymas

12. Bendrovės organai:

1) visuotinis akcininkų susirinkimas;

2) vienasmenis Bendrovės valdymo organas – vadovas.

13. Visuotinio akcininkų susirinkimo kompetencija, jo sušaukimo tvarka, taip pat Bendrovės vadovo kompetencija, jo rinkimo ir atšaukimo tvarka nesiskiria nuo nurodytųjų Akcinių bendrovių įstatyme.

14. Jeigu bendrovės visų akcijų savininkas yra vienas asmuo, jo raštiški sprendimai prilyginami visuotinio akcininkų susirinkimo sprendimams.

V. Bendrovės pranešimų skelbimo tvarka

15.Kai Bendrovės pranešimai turi būti paskelbti viešai, jie skelbiami ___________________

(Lietuvos Respublikos dienraštyje –

_____________________________________________________________________

dienraščio pavadinimas; VĮ Registrų centro leidžiamame elektroniniame leidinyje „Juridinių asmenų vieši

pranešimai“; Lietuvos Respublikos

________________________________________________________________________

dienraštyje – dienraščio pavadinimas, ir VĮ Registrų centro leidžiamame elektroniniame leidinyje „Juridinių asmenų vieši pranešimai“)

16.Kiti Bendrovės pranešimai akcininkams ir kitiems asmenims siunčiami registruotu laišku arba įteikiami pasirašytinai. Skubūs pranešimai gali būti perduoti elektroninių ryšių priemonėmis, originalai nedelsiant išsiunčiami adresatui registruotu laišku ar įteikiami pasirašytinai.

17.Akcininkams pranešimai yra siunčiami Bendrovės vertybinių popierių apskaitos dokumentuose nurodytu adresu.

18.Už pranešimų išsiuntimą ar jų įteikimą laiku atsako Bendrovės vadovas.

VI. Bendrovės dokumentų ir informacijos pateikimo akcininkams tvarka

19.Akcininko raštišku reikalavimu ne vėliau kaip per 7 dienas nuo reikalavimo gavimo dienos Bendrovės dokumentai, nesusiję su Bendrovės komercine (gamybine) paslaptimi ir konfidencialia informacija, akcininkui pateikiami susipažinti Bendrovės darbo valandomis jos buveinėje ar kitoje Bendrovės vadovo nurodytoje vietoje, kurioje dokumentai yra saugomi. Šių dokumentų kopijos akcininkui gali būti siunčiamos registruotu laišku arba įteikiamos pasirašytinai.

20.Akcininkas arba akcininkų grupė, turintys ar valdantys daugiau kaip 1/2 akcijų ir pateikę Bendrovei jos nustatytos formos rašytinį įsipareigojimą neatskleisti komercinės (gamybinės) paslapties ir konfidencialios informacijos, turi teisę susipažinti su visais Bendrovės dokumentais. Įsipareigojimo formą nustato Bendrovės vadovas.

21.Bendrovės dokumentai, jų kopijos ar kita informacija akcininkams pateikiama neatlygintinai.

VII. Bendrovės filialų ir atstovybių steigimas ir veiklos nutraukimas

22.Bendrovė turi teisę steigti filialus ir atstovybes Lietuvos Respublikoje ir užsienio valstybėse.

23.Sprendimą steigti Bendrovės filialus ir atstovybes, nutraukti jų veiklą, skirti ir atšaukti Bendrovės filialų ir atstovybių vadovus priima, taip pat filialų ir atstovybių nuostatus tvirtina Bendrovės vadovas, vadovaudamasis teisės aktais.

VIII. Bendrovės įstatų keitimo tvarka

24.Bendrovės įstatų keitimo tvarka nesiskiria nuo nurodytosios Akcinių bendrovių įstatyme.

Šie įstatai pasirašyti 20___ m. _______________ _____ d.

(vieta)

_______________________	____________	_____________

(Steigėjas; įgaliotas asmuo)	(parašas)	(vardas, pavardė)

_________________

PATVIRTINTA

Lietuvos Respublikos ūkio ministro

2009 m. lapkričio 18 d.

įsakymu Nr. 4-589

(Lietuvos Respublikos ūkio ministro

2010 m. rugsėjo 27 d.

įsakymo Nr. 4-726 redakcija)

pavyzdinės uždarosios akcinės bendrovės steigimo akto formos ir pavyzdinių Uždarosios akcinės bendrovės įstatų pildymo rekomendacijos

I. Bendrosios nuostatos

1. Pavyzdinės uždarosios akcinės bendrovės steigimo akto formos ir pavyzdinių uždarosios akcinės bendrovės įstatų pildymo rekomendacijos (toliau – Rekomendacijos) parengtos vadovaujantis Lietuvos Respublikos civilinio kodekso (Žin., 2000, Nr. 74-2262), Lietuvos Respublikos akcinių bendrovių įstatymo (Žin., 2000, Nr. 64-1914; 2003, Nr. 123-5574) (toliau – Akcinių bendrovių įstatymas) ir kitų Lietuvos Respublikos teisės aktų nuostatomis.

2. Pavyzdinė uždarosios akcinės bendrovės steigimo akto forma ir pavyzdiniai uždarosios akcinės bendrovės įstatai (toliau – Pavyzdiniai dokumentai) pildomi elektroniniu būdu, lietuvių kalba.

II. Pavyzdinės Bendrovės steigimo akto formos pildymas

3. Pavyzdinė uždarosios akcinės bendrovės (toliau – Bendrovė) steigimo akto forma (toliau – Steigimo aktas) pildoma, kai Bendrovę steigia vienas steigėjas. Steigimo akte nurodomas Bendrovės pavadinimas, Steigimo akto sudarymo data ir vieta, pildomi Steigimo akto 1–4, 6–10, 13, 14, 17–19 ir 22 punktai.

4. Steigimo akto antraštėje ir Steigimo akto 2 punkte įrašomas steigiamos Bendrovės pavadinimas, kuriame turi būti teisinę formą nusakantys žodžiai „uždaroji akcinė bendrovė“ arba šių žodžių santrumpa „UAB“. Bendrovės pavadinimas turi būti sudarytas laikantis bendrinės lietuvių kalbos normų. Bendrovės pavadinimas turi skirtis nuo kitų juridinių asmenų pavadinimų, neturi būti tapatumo ar panašumo į kitų juridinių asmenų pavadinimus, žinomesnių užsienio įmonių, įstaigų ar organizacijų vardus, prekių ir paslaugų ženklus, neturi būti klaidinantis. Todėl, taip pat siekiant apsaugoti steigiamos Bendrovės pavadinimą iki jos įregistravimo, rekomenduojama pavadinimą laikinai įtraukti į Juridinių asmenų registrą (į Juridinių asmenų registrą pavadinimas įtraukiamas 6 mėnesiams nuo prašymo pateikimo dienos, terminui pasibaigus išbraukiamas nepranešus apie tai Bendrovės steigėjui (toliau – Steigėjas). Juridinių asmenų registrui teikiamame prašyme įregistruoti Bendrovę nurodomas Bendrovės pavadinimas turi atitikti nurodytąjį Steigimo akte.

5. Steigimo akto 1 punkte įrašomi Steigėjo duomenys: fizinio asmens vardas, pavardė, asmens kodas (arba gimimo data, jeigu fiziniam asmeniui pagal užsienio valstybės teisės aktus nėra suteikiamas asmens kodas), gyvenamoji vieta; juridinio asmens pavadinimas, teisinė forma, kodas, buveinė, registras, kuriame kaupiami ir saugomi duomenys apie šį asmenį, juridinio asmens atstovo vardas, pavardė, asmens kodas, gyvenamoji vieta. Teikiant informaciją apie užsienio juridinį asmenį papildomai nurodoma valstybės, kurioje jis yra registruotas, pavadinimas.

6. Steigimo akto 3 punkte nurodoma Bendrovės buveinė – įrašomas patalpų, kuriose po Bendrovės įregistravimo bus galima rasti Bendrovės vadovą, adresas. Bendrovės buveinė turi būti Lietuvos Respublikoje.

7. Steigimo akto 4 punkte įrašomi asmens, turinčio teisę atstovauti steigiamai Bendrovei, duomenys. Atstovu gali būti Steigėjas arba kitas jo įgaliotas asmuo. Atstovas atlieka visus su Bendrovės steigimu susijusius veiksmus.

8. Steigimo akto 6 punkte įrašomas žodis „akcininkas“ arba „vadovas“, atsižvelgiant į tai, kuris Bendrovės organas tvirtins iki Bendrovės įregistravimo steigiamos Bendrovės vardu ir dėl jos interesų sudarytus sandorius.

9. Steigimo akto 7 punkte įrašomas Bendrovės įstatinio kapitalo dydis. Bendrovės įstatinis kapitalas turi būti ne mažesnis kaip 10 000 litų. Bendrovės įstatinio kapitalo dydis yra lygus visų pasirašytų akcijų nominalių verčių sumai (pvz., jeigu akcijos nominali vertė yra 1 litas ir Bendrovė išleidžia 10 000 akcijų, jos įstatinis kapitalas yra 10 000 litų, t. y. 1 × 10 000 = 10 000 litų).

10. Steigimo akto 8 punkte įrašoma Bendrovės vienos akcijos nominali vertė, kuri turi būti išreikšta litais be centų, t. y. vienos akcijos nominali vertė turi būti ne mažesnė kaip 1 litas.

11. Steigimo akto 9 punkte įrašoma Bendrovės vienos akcijos emisijos kaina. Emisijos kaina – kaina, kuri yra mokama už vieną išleidžiamą akciją. Akcijos emisijos kaina turi būti ne mažesnė už jos nominalią vertę, t. y. lygi nominaliai vertei arba didesnė (pvz., jeigu nominali vertė yra 10 litų, akcijos emisijos kaina turi būti ne mažesnė kaip 10 litų).

12. Steigimo akto 10 punkte įrašomas visų pasirašomų akcijų skaičius.

13. Steigimo akto 13 punkte įrašoma Steigėjo už pasirašytas akcijas mokėtina suma. Steigimo aktas yra kartu ir akcijų pasirašymo sutartis.

14. Steigimo akto 14.1 punkte įrašoma Steigėjo pradinio įnašo suma, kuri turi būti mokama pinigais. Pradinis įnašas turi būti ne mažesnis kaip 1/4 dalis visų Steigėjo pasirašytų akcijų nominalios vertės ir pasirašytų akcijų nominalios vertės viso perviršio sumos, t. y. 1/4 visos sumos, kurią Steigėjas turi apmokėti už pasirašytas akcijas (išleidžiamų akcijų skaičius × akcijos emisijos kaina) / 4 = pradinis įnašas). Pradinio įnašo suma turi būti ne mažesnė kaip 10 000 litų (nustatytasis minimalus įstatinio kapitalo dydis). Taip pat įrašoma data, iki kada turi būti apmokėtas pradinis įnašas už Steigėjo pasirašytas akcijas (pvz., „2010 m. spalio 3 d.“).

15. Steigimo akto 14.2 punkte įrašoma likusios dalies už pasirašytas Bendrovės akcijas Steigėjo mokėtina suma pinigais. Taip pat įrašoma data, iki kada turi būti apmokėta likusi dalis už Steigėjo pasirašytas akcijas (pvz., „2010 m. spalio 3 d.“). Steigiamos Bendrovės akcijos turi būti visiškai apmokėtos ne vėliau kaip per 12 mėnesių nuo Steigimo akto sudarymo dienos. Jeigu visa už pasirašytas akcijas Steigėjo mokėtina suma mokama per pradiniams įnašams apmokėti skirtą laiką, Steigimo akto 14.2 punktas nepildomas.

16. Steigimo akto 17 punkte įrašomi asmens, kuris išrenkamas Bendrovės vadovu, duomenys: vardas, pavardė, asmens kodas (arba gimimo data, jeigu fiziniam asmeniui pagal užsienio valstybės teisės aktus nėra suteikiamas asmens kodas) ir gyvenamoji vieta.

17. Steigimo akto 18 punkte įrašomas žodis „mokamas“, jeigu atlyginimas už Bendrovės steigimą Atstovui mokamas, arba žodis „nemokamas“, jeigu atlyginimas už Bendrovės steigimą Atstovui nemokamas.

18. Steigimo akto 19 punkte įrašomas dienų, per kurias turi būti kompensuojamos Bendrovės steigimo išlaidos, skaičius.

19. Steigimo akto 22 punkte įrašomi Steigimo akto egzempliorių skaičius ir žodžiai „vienodą juridinę galią turinčiais (-ių) egzemplioriais (-ių)“. Jeigu Steigimo aktas elektroniniu būdu pateikiamas tiesiogiai Juridinių asmenų registro tvarkytojui, šiame punkte įrašomi žodžiai „elektroniniu būdu“. Steigimo aktas sudaromas Steigėjui, Bendrovei, Juridinių asmenų registrui. Kitiems asmenims gali būti pateikiamos Steigimo akto kopijos.

20. Steigimo aktą pasirašo Steigėjas arba jo įgaliotas asmuo (įrašomas žodis „Steigėjas“ arba žodžiai „Įgaliotas asmuo“).

III. Pavyzdinių Bendrovės įstatų pildymas

21. Pavyzdiniuose Bendrovės įstatuose (toliau – Įstatai) nurodomas Bendrovės pavadinimas, pildomi Įstatų 1, 3–9 ir 15 punktai, taip pat nurodoma Įstatų pasirašymo data ir vieta.

22. Įstatų antraštėje ir Įstatų 1 punkte įrašomas Bendrovės pavadinimas turi atitikti šių Rekomendacijų 4 punkto nuostatas.

23. Įstatų 3 punkte įrašomas žodis „neribotas“, jeigu Bendrovė įsteigta neribotam laikui, arba įrašoma laiko riba, jeigu Bendrovė įsteigta ribotam laikotarpiui. Laiko riba gali būti nurodyta tiek data, tiek tam tikrų sąlygų buvimu ar nebuvimu (pvz., iki 2012 m. gruodžio 31 d.; 10 metų ir pan.). Jeigu Bendrovė įsteigta ribotam laikui, jam suėjus Bendrovė turi būti likviduojama, Bendrovės visuotinis akcininkų susirinkimas privalo skirti likvidatorių.

24. Įstatų 4 punkte įrašomos Bendrovės finansinių metų pradžios ir pabaigos datos (pvz., sausio 1 d.–gruodžio 31 d.; birželio 1 d.–gegužės 31 d.). Bendrovės finansiniai metai turi būti dvylikos mėnesių laikotarpis.

25. Įstatų 5 punkte nurodomi tikslai, trumpai įvardijant pagrindinį veiklos, kuria užsiims Bendrovė, objektą, pvz., baldų gamyba, siuvimo paslaugos ar kt. Bendrovė gali užsiimti bet kokia veikla, kuri neprieštarauja Lietuvos Respublikos teisės aktams. Reikalavimas Bendrovės Įstatuose nurodyti veiklos rūšis pagal Ekonominės veiklos rūšių klasifikatorių netaikomas nuo 2003 metų.

26. Įstatų 6 punktas pildomas remiantis šių Rekomendacijų 9 punkto nuostatomis.

27. Įstatų 7 punkte įrašomas visų Bendrovės akcijų skaičius.

28. Įstatų 8 punktas pildomas remiantis šių Rekomendacijų 10 punkto nuostatomis.

29. Įstatų 9 punkte įrašoma Bendrovės akcijų rūšis – „nematerialios“, „materialios – išduodamos materialios akcijos“ arba „materialios – išduodami akcijų sertifikatai“. Nematerialios akcijos savininkas (akcininkas) yra asmuo, kurio vardu atidaryta asmeninė vertybinių popierių sąskaita. Materialios akcijos savininkas (akcininkas) yra akcijoje (akcijų sertifikate) nurodytas asmuo. Bendrovės vertybinių popierių sąskaitos tvarkomos vadovaujantis Akcinių bendrovių įstatymo nuostatomis ir Lietuvos Respublikos Vyriausybės 2004 m. rugpjūčio 23 d. nutarimu Nr. 1041 „Dėl Uždarųjų akcinių bendrovių akcininkų – nematerialių akcijų savininkų asmeninių vertybinių popierių sąskaitų tvarkymo ir materialių akcijų savininkų registravimo uždarosiose akcinėse bendrovėse taisyklių patvirtinimo“ (Žin., 2004, Nr. 132-4761).

30. Įstatų 15 punkte įrašomas šaltinis, kuriame skelbiami Bendrovės vieši pranešimai. Jeigu Bendrovės vieši pranešimai skelbiami Lietuvos Respublikos dienraštyje, įrašomi žodžiai „Lietuvos Respublikos dienraštyje“ bei nurodomas dienraščio pavadinimas. Jeigu Bendrovės vieši pranešimai skelbiami Lietuvos Respublikos Vyriausybės nustatyta tvarka Juridinių asmenų registro tvarkytojo leidžiamame elektroniniame leidinyje, įrašomi žodžiai „VĮ Registrų centro leidžiamame elektroniniame leidinyje „Juridinių asmenų vieši pranešimai“. Bendrovės įstatuose gali būti nustatyta, kad Bendrovės vieši pranešimai skelbiami dviejuose šaltiniuose, t. y. Lietuvos Respublikos dienraštyje ir VĮ Registrų centro leidžiamame elektroniniame leidinyje „Juridinių asmenų vieši pranešimai“. Tokiu atveju šiame punkte įrašomi abu šaltiniai, tarp jų – žodis „ir“.

31. Pasirašant Įstatus kartu įrašoma jų pasirašymo data ir vieta.

32. Steigiamos Bendrovės Įstatus pasirašo Steigėjas arba jo įgaliotas asmuo (įrašomas žodis „Steigėjas“ arba žodžiai „Įgaliotas asmuo“).

iv. Baigiamosios nuostatos

33. Bendrovės Įstatai įsigalioja nuo Bendrovės įsteigimo momento – jos įregistravimo Juridinių asmenų registre. Steigiamos Bendrovės įstatai netenka galios, jeigu jie nebuvo pateikti Juridinių asmenų registro tvarkytojui per 6 mėnesius nuo dienos, kurią juos pasirašė Steigėjas.

34. Užpildytame Bendrovės Steigimo akte ir Įstatuose neturėtų būti dokumento tvirtinimo žymą sudarančių žodžių „Forma patvirtinta“ ir „PATVIRTINTA“, taip pat Lietuvos Respublikos ūkio ministro įsakymo, kuriuo patvirtinti šie Pavyzdiniai dokumentai, nuorodos, esančios Pavyzdinių dokumentų pirmųjų lapų dešinėje pusėje virš dokumento pavadinimo.

_________________